**Fagylalt**

1. **feladat – 8 pontos**

Készítsen egy programot fagylalt1.py néven! A program kérdezze meg mennyibe kerül egy gombóc fagylalt és mennyibe kerül egy tölcsér. Kérdezze meg azt is hány gombóc fagylaltot szeretne venni a felhasználó.

A bekért adatok alapján számolja ki mennyit kell fizetni a felhasználónak! Ha a felhasználó 3-nál több gombócot vesz, akkor a tölcsér ajándék! Az eredményt írja ki a képernyőre a minta szerint!

**Minta1:**

Mennyibe kerül egy gombóc fagylalt?: *400*

Mennyibe kerül egy tölcsér?: *50*

Hány gombócot szeretnél venni?: *3*

*3* gombóc fagylalt a tölcsérrel együtt *1250* Ft lesz.

**Minta2:**

Mennyibe kerül egy gombóc fagylalt?: *400*

Mennyibe kerül egy tölcsér?: *50*

Hány gombócot szeretnél venni?: *4*

*4* gombóc fagylalt a tölcsérrel együtt *1600* Ft lesz.

1. **feladat – 14 pontos**

Ebben a feladatban fagylalt ízesítésekkel kapcsolatos statisztikát fog készíteni. A programot mentse el fagylalt2.py néven!

Készítsen egy fagylaltNevek nevű metódust, mely egy listát tölt fel fagylaltízekkel. Ebbe a listába addig kérjen be a felhasználótól fagylalt neveket, amíg a felhasználó nem ad meg értéket (azaz entert üt). Ez a lista legyen a metódus visszatérési értéke.

Készítsen még egy metódust Statisztika néven, melynek bemenő paramétere az előző metódus visszatérési értéke lesz és kiírja, hogy a felhasználó hány fagylalt nevet adott meg, és hány olyan fagylalt van, amelyiknek a nevében szerepel a „vegán” szó!

Az elkészült metódusokat használja fel programjában a következőképpen: először hívja meg fagylaltNevek metódust, a kapott listát tárolja el egy változóban, majd ennek segítségével hívja meg a Statisztika metódust!

**Minta**:

Kérem a fagylalt nevét: eper

Kérem a fagylalt nevét: *málna*

Kérem a fagylalt nevét: vegán mangó

Kérem a fagylalt nevét: karamella

Kérem a fagylalt nevét: *kókusz-diós rumos (vegán)*

Kérem a fagylalt nevét: meggyes-joghurtos

Kérem a fagylalt nevét:

*6* féle fagylalt kapható.

Ebből vegán ízesítésű: 2 db.

1. **feladat – 18 pontos**

Minden városban megtalálható legalább egy cukrászda, amelyet életre szólóan megőrzünk emlékezetünkben. Megmarad a fagylalt íze, a sütemények illata. Ebben a feladatban egy cukrászda süteménykínálatával foglalkozunk. A programot mentse el cukraszda.py néven!

1. Hozzon létre egy osztályt Suti néven, és készítse el benne az osztály konstruktorát az alábbi bemenő paraméterekkel (paraméterekkel (zárójelben a változó típusát jelöltük):

**nev** (szöveg), **tipus** (szöveg), **ar** (int), **egyseg** (szöveg).

A konstruktorban hozzon létre még két osztály változót:

**eladas** melynek az értékét állítsa 0-ra

**bevetel**, melynek értékét szintén állítsa 0-ra.

1. Az osztálynak készítsen egy EladasGeneralas nevű függvényt, amelynek nincs bemenő paramétere. A függvény térjen vissza egy egész típusú véletlen számmal, amely értéke 100 és 500 között lehet.
2. Készítsen az osztálynak egy eljárást BevetelSzamitas néven, amely nem vár paramétert. Ez az eljárás számolja ki az adott sütemény eladásából származó bevételt (bevetel = eladas \* ar). Az eredményt tárolja el a bevetel osztályváltozóba!

Az osztály elkészítése után végezze el a következő műveleteket:

1. Készítsen egy listát, amiben tárolni fogja a süteményeket. A lista neve **sutemenyek** legyen.
2. Nyissa meg olvasásra a *cuki.txt* szöveges fájlt. Minden egyes sor egy sütemény adatait tartalmazza pontosvesszővel (;) elválasztva a következő sorrendben:

*nev;tipus;ar;egyseg*

Az egyes adatok jelentése a következő:

* nev: A sütemény neve (szöveg)
* tipus: A sütemény típusa (szöveg)
* ar: A sütemény ára (egész szám)
* egyseg: Annak az egységnek a neve, amelyben a süteményt értékesítik (szöveg)

1. Olvassa be sorról-sorra a fájlt és mindegyik sorból készítsen egy-egy példányt a korábban létrehozott osztály segítségével.
2. A példányosítás után az adott példánynak állítsa be az **eladas** változó értékét az EladasGeneralas függvény segítségével.

Az eladás után hívja meg a példány BevetelSzamitas metódusát is.

1. Az így elkészült példányt adja hozzá a korábban létrehozott **sutemenyek** listához.
2. Az elkészült listán végighaladva írja ki a *sutik.txt* nevű fájlba a minta alapján az értékeket. Ha a bevétel meghaladja a 100000 Ft-ot írja ki azt is, hogy NÉPSZERŰ.

**Minta**:

Sütemény neve: *Süni*

A sütemény kiszerelése: *db*

Eladott mennyiség: *223 db*

Bevétel: *66900* Ft

-------------------------------------

Sütemény neve: *Gesztenyealagút*

A sütemény kiszerelése: *db*

Eladott mennyiség: *115 db*

Bevétel: *57500* Ft

-------------------------------------

Sütemény neve: *Sajtos pogácsa*

A sütemény kiszerelése: *kg*

Eladott mennyiség: *174 kg*

Bevétel: *574200* Ft

NÉPSZERŰ