Weboldalak kódolása feladat

A vizsga során a népszerű anime sorozat, a Digimon rajongói weboldalát kell elkészítenie.

Nyissa meg az **index.html** állományt,és a feladatleírásnak megfelelően végezze el a módosításokat! A leírás mappában megtalálja a weboldal mobil, tablet (md) és asztali (lg) nézetét is. Ezek mellett megtalálja a weboldal drótvázát (wireframe) és a **nyersszoveg.txt** állományt, amiben a forrásszövegeket találja. Ha a feladat leírása során nincs megadva valamilyen érték, a mappában található minták legyenek az iránymutatók. A weboldal elkészítése során a Bootstrap (röviden: BS) keretrendszert kell használnia.

1. A weboldalak karakterkódolása UTF-8 legyen, és állítsa be a weboldal nyelvezetét magyarra! A böngésző keretén megjelenő cím „*Digimon”* legyen!
2. A weboldal fejrészében helyezzen el hivatkozást a megfelelő BS stíluslapokra, továbbá hozza létre a **style.css** fájlt és csatolja ezt is a HTML fájlhoz a megfelelő helyre.
3. Állítsa be a weboldal háttérszínét BS szürkére (*light*).



1. Hozza létre a fejléc blokkot, törekedjen arra, hogy szemantikai jelentéssel is bírjon. A fejléc egy folyékony konténer legyen, aminek a háttérszínét állítsa be *dark* színűre.
2. A folyékony konténerben minden nézet 12 oszlopot foglaljon magába.
3. A *col*-ban hozzon létre egy keretet (div), amelyet formázzon osztályokkal az alábbiak szerint: a szöveg igazítása középre rendezett legyen, a belső margó felső értéke 3 egység, a belső margó alsó értéke szintén 3 egység legyen.
4. Ebbe a keretbe illessze be az img mappában található **digimon-logo.png** képet. Ha a kép fölé visszük az egeret, vagy a kép valamiért nem jeleníthető meg, akkor mindkét esetben a „*Digimon*” szöveg jelenjen meg! A képet tegye folyékonnyá!
5. A kép alá hozzon létre egy 1-es szintű címsort *„Digimon Rajongói Weboldal”* szöveggel. Az 1-es szintű címsort állítsa fehérre.
6. A fejléc alá hozzon létre egy szakaszt, egy fix szélességű szekciót (figyeljen a szemantikai jelentésre!). A szekció felső margóját állítsa be 5 egységnyire.
7. A szekció rácsszerkezetét állítsa be úgy, hogy mobil nézetben 12-12, tablet (md) és asztali (lg) nézetben 6-6 oszlopos legyen az elrendezés.
8. Mind a két oszlopban hozzon létre egy-egy keretet még. Ezeknek a kereteknek a belső margóját minden oldalról 3 egységre, lekerekített szélűre és legyen bordázata.
9. A bal oldali oszlopban hozzon létre egy 2-es szintű címsort a megfelelő szöveggel. A címsor alá hozzon létre egy 3 oszlopból és 5 sorból (beleértve a tábla címsorát) álló táblázatot. Ügyeljen arra, hogy a táblázat reszponzív módon viselkedjen!
10. A táblázatnak állítsa be a következő BS osztályokat: kisebb tábla, kék színű táblázat (*info*), zebra csíkosság, és hogyha az egeret egy sor fölé visszük, akkor változzon meg a színe.
11. A jobb oldali keretnek a háttér színét állítsa BS kékre (primary) a betűszínt pedig fehérre. Hozzon létre egy 2-es szintű címsort a mintának megfelelően. A címsor alá hozzon létre két bekezdést a megfelelő szöveggel. A szövegben a „*Digimon: Digital Monster”* részt vastagon emelje ki, az „*1999 és 2000*” szöveg pedig dőlt. A második bekezdés aláhúzott legyen. Ezen beállításokhoz HTML tageket használjon!
12. A szekció konténer után hozzon létre egy fix konténert (figyeljen a szemantikai jelentésre, ez lesz a fő tartalom!).
13. A fő tartalom rácsszerkezetét állítsa be úgy, hogy mobil nézetben 12-12-12-12, tablet (md) nézetben 6-6-6-6, asztali (lg) nézetben pedig 3-3-3-3 oszlopos legyen az elrendezés.
14. Mindegyik blokkban hozzon létre egy-egy képes-kártyát. A kártyák felső margóját állítsa be 5 egységnyire.
15. Készítse el a kártyák címét és leírását (title, body), melyekhez a szükséges szöveges forrást megtalálja a **nyersszoveg.txt** állományban!
16. A gombok színe sorrendben a következők legyenek: *danger*, *success*, *primary*, *dark.*
17. A text részhez adjon hozzá egy egyedi osztályt, melynek a neve **cbMinH**. Erre az osztályra hivatkozzon a **style.css**-ben és állítsa be a minimum magasságát 215px értékűre.
18. A szekció alá hozzon létre egy folyékony lábléc konténert, figyeljen a szemantikai jelentésre!
19. A láblécnek adjon BS szürke (*secondary*) háttérszínt, továbbá állítsa be a felső margó értékét 5 egységnyire. A belső margó alsó és felső értékét is állítsa be 5 egységnyire.
20. A lábléc rácsszerkezetét állítsa be úgy, hogy mobil nézetben 12-12-12, tablet (md) nézetben pedig 4-4-4 oszlopos legyen az elrendezés
21. A szöveg elrendezése mobil nézetben mind a 3 blokk esetén középre legyen igazítva Tablet nézettől kezdve a szöveg elrendezése bal oldali blokkban balra, a középső blokkban középre, a jobb oldali blokkban pedig jobbra legyen igazítva.
22. A copyright jelet a középső blokkban HTML entitással oldja meg!
23. A form csatlakozom gombját állítsa BS feketére (*dark*). A gomb és a beviteli mező felső margója 2 egységnyire legyen beállítva.
24. A bal szélső blokkban a form-nál, ha rákattintunk a *csatlakozom* gombra, akkor jelenjen meg egy felugró ablak „Hurrá! Rajongó lettél!” üzenettel.
25. Ellenőrizze munkáját!
26. A weboldalt ellenőrizd a **https://validator.w3.org/** oldalon! Az eredményről készítsen pillanatképet, amelyet mentsen el **indexValidalas** néven!
27. A stíluslapot ellenőrizze **https://jigsaw.w3.org/css-validator/** oldalon! Az eredményről készítsen pillanatképet és mentse el **st**y**leValidalas** néven!