Weboldalak kódolása feladat

A feladat során a 2022. évi legnagyobb bevételű filmek weboldalát kell elkészítenie.

Nyissa meg az **index.html** állományt,és a feladatleírásnak megfelelően végezze el a módosításokat! A leírás mappában megtalálja a weboldal mobil, tablet (md) és asztali (lg) nézetét is. Ezek mellett megtalálja a weboldal drótvázát (wireframe) és a **nyersszoveg.txt** állományt, amiben a forrásszövegeket találja. Ha a feladat leírása során nincs megadva valamilyen érték, a mappában található minták legyenek az iránymutatók. A weboldal elkészítése során a Bootstrap 5 (röviden: BS) keretrendszert kell használnia, ha a feladat mást nem mond.

1. A weboldalak karakterkódolása UTF-8 legyen, és állítsa be a weboldal nyelvezetét magyarra! A böngésző keretén megjelenő cím „*Ez az 5 film termelte a legtöbb bevételt 2022-ben”* legyen!
2. A weboldal fejrészében helyezzen el hivatkozást a megfelelő Bootstrap5 stíluslapokra, továbbá hozza létre a *style.css* fájlt és csatolja ezt is a HTML fájlhoz a megfelelő helyre.
3. Az **external CSS** –ben állítsa be a következő beállításokat:
   1. Minden span elemnek (elem kijelölőt használjon!), állítsa be a szöveg színét rgba függvényt használva *„100,98,255”*-as színre és *90%*-os átlátszóságot.
   2. Készítsen egy egyedi azonosítót sajatHatter néven, aminek állítsa be a háttér színét #F0F0F0 színűre, a szöveg igazítását pedig sorkizártra
   3. Készítsen egy myFooter osztálykijelölőt, aminek a háttér színét állítsa „black” színűre a betűszínt pedig #fff színkódra.
4. Állítsa be a weboldal háttérszínét **inline CSS** segítségével #D3D3D3 színűre.
5. Hozzon létre egy fejléc konténert (szemantikai jelentésre figyeljen!). A fejléc konténernek állítson BS szerinti folyékony osztályt és szöveg középre igazítást. inline CSS segítségével pedig állítsa a háttér színt #0A0202-re.
6. A fejlécben helyezze el a *filmek\_2022.png* nevű képet, melynek állítsa be az alternatív megjelenő szöveget, és kép címet egyaránt „Filmek 2022”-re. A kép osztályát BS folyékonyra állítsa be.
7. A kép alatt hozzon létre egy címsor1-et. A címsornak állítsa be a következő BS osztályokat: szöveg középre igazítás, a fehér betűszín és a padding-ot minden oldalról 3 egységre. A címsor szövege: „Ez az 5 film termelte a legtöbb bevételt 2022-ben” legyen és állítsa be vastag betűre html taget használva!
8. A fejléc konténer alatt hozza létre a fő konténert (figyeljen a szemantikai jelentésre!). A fejléc fix szélességű legyen, és a marginját alul-felül 3 egységre állítsa be. A fő konténert ossza fel mobilon 12-12, míg tablet (md) nézetben 8-4 arányban.
9. A bal oldali részben hozzon létre egy divet és helyezze el benne a címsor 2-t a megfelelő szöveggel. Alatta hozzon létre 3 db bekezdést a megfelelő szöveggel.
10. A jobb oldali részben szintén hozzon létre egy divet aminek adjon egy szöveg középre igazítás BS osztályt. Ebben helyezze el a „2022.png” képet melynek az alternatív szövege és címe egyaránt 2022 legyen, végül adja hozzá a folyékony kép osztályt.
11. A fő konténer alatt hozzon létre egy szekciót (figyeljen a szemantikai jelentésre!). A szekció fix szélességű legyen, és a marginját alul-felül 3 egységre állítsa be.
12. A szekciót ossza fel mobilon 12-12-12-12, tablet nézetben (md) 6-6-6-6, az asztali nézeten (lg) pedig 3-3-3-3 egységre.
13. Mindegyik részben helyezzen el egy képes kártyát. A kártya képét, címét és szövegét cserélje le a minta alapján. Figyeljen, hogy kártya szélességére, mindig olyan széles legyen, mint a div amiben elhelyezte.
14. A szekció konténer alatt hozzon létre még egy szekciót (figyeljen a szemantikai jelentésre!). A szekció fix szélességű legyen, és a marginját alul-felül 3 egységre állítsa be. Adja hozzá a sajatHatter egyedi azonosítót. Ossza fel mobilon 12-12, míg tablet (md) nézetben 9-3 arányban.
15. A bal oldali részben hozzon létre egy divet aminek padding értékét minden oldalról 3 egységre állítsa be. Helyezzen el benn 3 db span elemet a megfelelő szöveggel.
16. A jobb oldali részben szintén helyezzen el egy divet aminek a padding értéke minden oldalról 3 egység. A divben legyen egy rendezetlen lista a minta szerinti szöveggel.
17. Készítsen még egy szekciót a korábbi szekció alá. A szekció fix szélességű legyen, és a marginját alul-felül 3 egységre állítsa be. A felosztás minden nézetben 12 egység legyen.
18. Készítsen egy reszponzív táblázatot a szekcióba. A táblázatnak legyen 4 oszlopa és 5 sora. Az első sora a táblázatnak az oszlop címei legyenek. A táblázat osztályait állítsa be light színűre, zebra csíkosra, valamint ha egy sor felé húzzuk, az egeret változzon meg a színe. A táblázat tartalmát a minta szerint töltse ki. Az utolsó oszlopban egy linket helyezzen, el mely egy gomb stílust vegyen fel méghozzá körvonalazott piros színt (danger). Mindegyik link a <https://port.hu> weboldalra mutasson, és új ablakban nyíljon meg.
19. A szekció alatt hozzon létre egy footer blokkot (figyeljen a szemantikai jelentésre!). A blokk folyékony konténer legyen, valamint adja hozzá a myFooter osztályt is.
20. A folyékony konténerben helyezzen el egy fix konténert, aminek a paddingját minden oldalról 5 egységre. A folyékony konténert ossza fel minden nézetben 6-6 egységre.
21. A bal oldali részben helyezzen el egy divet amiben balra rendezi a szöveget. Helyezze el benne a minta szerinti szöveget (entitásra figyljen).
22. A jobb oldali részben helyezzen el egy divet amiben jobbra rendezi a szöveget.
23. Ellenőrizze munkáját!
24. A weboldalt ellenőrizd a **https://validator.w3.org/** oldalon! Az eredményről készítsen pillanatképet, amelyet mentsen el **indexValidalas** néven!
25. A stíluslapot ellenőrizze **https://jigsaw.w3.org/css-validator/** oldalon! Az eredményről készítsen pillanatképet és mentse el **st**y**leValidalas** néven!