Weboldalak kódolása feladat

A feladat során egy banki weboldalt bemutatkozó oldalát kell elkészítenie.

Nyissa meg az **index.html** állományt,és a feladatleírásnak megfelelően végezze el a módosításokat! A leírás mappában megtalálja a weboldal mobil, tablet (md) és asztali (lg) nézetét is. Ezek mellett megtalálja a weboldal drótvázát (wireframe) és a **nyersszoveg.txt** állományt, amiben a forrásszövegeket találja. Ha a feladat leírása során nincs megadva valamilyen érték, a mappában található minták legyenek az iránymutatók. A weboldal elkészítése során a Bootstrap 5 (röviden: BS) keretrendszert kell használnia, ha a feladat mást nem mond.

1. A weboldalak karakterkódolása UTF-8 legyen, és állítsa be a weboldal nyelvezetét magyarra! A böngésző keretén megjelenő cím „*HITELEK”* legyen!
2. A weboldal fejrészében helyezzen el hivatkozást a megfelelő Bootstrap5 stíluslapokra, továbbá hozza létre a *style.css* fájlt és csatolja ezt is a HTML fájlhoz a megfelelő helyre.
3. Az **external CSS** –ben állítsa be a következő beállításokat:
   1. A myHeader osztálykijelölőnek állítsa be a háttérszínét #FFC416 hexadecimális színre
   2. A myH1 egyedi azonosító jelölőnek állítsa be a betű színét #F70707 színűre, valamint a betű vastagságot vastagra.
   3. Az összes span elemnek a betű vastagságát vastagra, a betűk színét pirosra, minden oldalról a paddingot 5 pixelre, valamint a háttér színt 255,200,250 rgb színre és 15%-ban áttetszőre.
4. Állítsa be a weboldal háttérszínét **inline CSS** segítségével #F0F0F0 színűre.
5. Hozzon létre egy fejléc konténert (szemantikai jelentésre figyeljen!). A konténer folyékony legyen és adja hozzá a myHeader osztályt is.
6. A fejléc konténerben hozzon létre egy fix szélességű konténert, mely minden nézetben 12 oszlopot foglal el.
7. Hozzon létre benne egy címsor 1-et a minta szerinti szöveggel, melyet középre igazít és fentről valamint lentről 3 egységnyi paddingot állít be. A címsor 1-hez adja hozzá a myH1 egyedi azonosítót.
8. A címsor 1 alá helyezze el a bannerem.webp képet, állítsa be az alternatív és a cím szöveget is egyaránt „hitel fejléc” –re. A kép folyékony legyen.
9. A fejléc konténer alatt hozzon létre egy újabb konténert melyben a fő tartalom lesz, figyeljen a szemantikai jelentésre! A konténer felső margóját állítsa 4 egységre
10. A fő konténert ossza fel mobilon 12-12-12-12, tableten (md) 6-6-6-6, asztali (lg) nézetben pedig 3-3-3-3 részre.
11. Mindegyik részben helyezzen el egy-egy képes kártyát a megfelelő képpel és szöveggel.
12. A kártyákon található linket álcázza gombnak, ami narancs (warning) színű és 100% széles. A kártyákban lévő képek alternatív szövegét valamint címét a kártya címével azonos szövegre állítsa be.
13. A fő tartalom alatt hozzon létre egy szekció konténert (szemantikai jelentésre figyeljen!), fix szélességgel, a felső margót állítsa be 3 egységre. Felosztása minden nézetben 12 oszlopot foglal el.
14. A felosztásban helyezzen el egy konténert aminek a háttér színét fehérre és a padding értékét minden oldalról 3 egységnyire állítsa be.
15. A konténerbe helyezzen el egy címsor 2-t a megfelelő szöveggel. A címsor alatt pedig 3 darab bekezdést készítsen a megfelelő szöveggel.
16. A bekezdésekben az „Eos vel vitae illum in!” szövegeket tegye span tagek közé.
17. Készítsen egy újabb szekciót az előző szekció alá. A szekció fix szélességű legyen, és a felső margóját 3 egységre állítsa be. Felosztása minden nézetben 12 oszlop.
18. A felosztásban helyezzen el egy konténert melynek a háttér színét fehérre a padding értékét minden oldalról 3 egységnyire állítsa be.
19. Helyezzen el a konténerben egy címsor 2-t a megfelelő szöveggel.
20. A címsor alá készítsen egy reszponzív táblázatot amelynek 5 oszlopa és 5 sora van beleértve a táblázat fejlécét is.
21. A táblázat színe narancs (warning) legyen, zebra csíkos, valamint az elválasztó vonalak is jelenjenek meg.
22. A táblázat utolsó oszlopában található linkeket körvonalazott gomboknak álcázza, és ha rákattintunk akkor a <https://bankmonitor.hu> weboldal nyíljon meg új ablakban.
23. Hozzon létre még egy szekciót, amely egy fix szélességű konténer legyen, a felső margóját 3 egységre állítsa be.
24. A konténert ossza fel mobilon 12-12, asztali nézetben pedig 7-5 arányban.
25. Az első blokkban helyezzen el egy konténert aminek a háttér színét fehérre állítja, még a paddingot minden oldalrol 3 egységre.
26. Ebbe a konténerbe helyezzen el egy címsor 2-t a megfelelő szöveggel, alatta pedig a 2 darab bekezdéssel.
27. A bekezdés alatt hozzon létre egy rendezetlen listát a bs5 szerinti alap formázással.
28. A második blokkban szintén hozzon létre egy konténert és állítsa be a háttér színét fehérre és a paddingot 3 egységre minden oldalról, illetve a szöveget igazítsa középre.
29. Készítse el a címsor 2-t a megfelelő szöveggel.
30. A címsor alatt hozza létre a megfelelő képet amely folyékony legyen. Az alternatív szövegnek és címnek a „Kalkuláljon” szót adja meg.
31. Alatta egy linket helyezzen el melyet egy gombnak álcáz, gomb színe a piros alapszín (danger), fentről 3 egységnyi margót állítson be, a gomb szélessége pedig 100% legyen.
32. Hozzon létre egy lábléc konténert az előző szekció konténer alatt, figyeljen a szemantikai jelentésre. A lábléc konténer folyékony legyen a betű színét állítsa fehérre, a hátteret alap feketére (dark), és a felső margót 5 egységre állítsa be.
33. Hozzon létre egy fix szélességű konténert a footer konténerbe.
34. Ossza fel mobilon 12-12-12, tablet nézetben pedig 4-4-4 arányra.
35. Az első konténerben helyezzen el egy konténert aminek a paddingját 3 egységre állítja, a szöveget pedig mobil nézetben középre, még tablet nézettől balra rendezi. A megfelelő szöveget illessze be.
36. A második (középső) konténerbe szintén helyezzen el egy konténert, amelyet középre igazít és a paddingot minden oldalról 2 egységre állítja. Helyezze el a szöveget, és a © jelzést html entitással hozza létre.
37. A harmadik blokkba hozzon létre egy konténert, mobil nézetben igazítsa a szöveget középre, tablet nézettől pedig jobbra, valamint állítsa be a paddingot 3 egységre minden oldalról. Illessze be a megfelelő szöveget.
38. Ellenőrizze munkáját!
39. A weboldalt ellenőrizd a **https://validator.w3.org/** oldalon! Az eredményről készítsen pillanatképet, amelyet mentsen el **indexValidalas** néven!
40. A stíluslapot ellenőrizze **https://jigsaw.w3.org/css-validator/** oldalon! Az eredményről készítsen pillanatképet és mentse el **st**y**leValidalas** néven!