Weboldalak kódolása feladat

A feladat során egy kávézó bemutatkozó oldalát kell elkészítenie.

Nyissa meg az **index.html** állományt,és a feladatleírásnak megfelelően végezze el a módosításokat! A leírás mappában megtalálja a weboldal mobil, tablet (md) és asztali (lg) nézetét is. Ezek mellett megtalálja a weboldal drótvázát (wireframe) és a **nyersszoveg.txt** állományt, amiben a forrásszövegeket találja. Ha a feladat leírása során nincs megadva valamilyen érték, a mappában található minták legyenek az iránymutatók. A weboldal elkészítése során a Bootstrap 5 (röviden: BS) keretrendszert kell használnia, ha a feladat mást nem mond.

1. A weboldalak karakterkódolása UTF-8 legyen, és állítsa be a weboldal nyelvezetét magyarra! A böngésző keretén megjelenő cím „*Kávézó”* legyen!
2. A weboldal fejrészében helyezzen el hivatkozást a megfelelő Bootstrap5 stíluslapokra, továbbá hozza létre a *style.css* fájlt és csatolja ezt is a HTML fájlhoz a megfelelő helyre.
3. Az **external CSS** –ben állítsa be a következő beállításokat:
   1. A myClass osztálykijelölőnek állítsa be a háttérképét a header\_bg.jpg-re, a kép ne ismétlődjön, és a kép méretét pedig cover-re. A magasságot 30 rem-re,
   2. A myPadding egyedi azonosító jelölőnek állítsa be felső padding értékét 4rem-re.
   3. Az összes span elemnek a háttér színét, az rgba függvényt felhasználva: 46,0,0-ra és 60%-os átlátszóságra. A paddingot minden oldalról 3 px-re a betű színét pedig fehérre.
4. Állítsa be a weboldal háttérszínét **inline CSS** segítségével #DBDBDB színűre.
5. Hozzon létre egy fejléc konténert (szemantikai jelentésre figyeljen!). A konténer folyékony legyen, a szöveg középre igazítva, a betű színe fehér. Adja hozzá a myClass osztályt is.
6. A fejléc konténerben helyezzen el egy fix szélességű konténert aminek a myPadding egyedi azonosítót adja.
7. Helyezzen el egy címsor1-et a minta szöveggel és adja hozzá a display-1 osztályt.
8. A címsor 1 alatt hozzon létre egy bekezdést, a minta szöveggel és adja hozzá a display-5 osztályt.
9. A bekezdés alatt hozzon létre egy linket a minta szöveggel. A linket álcázza gombnak, a gomb legyen nagyobb és a warning színt vegye fel, valamint a felső margót 5 egységnyire állítsa be.
10. A fejléc konténer alatt hozzon létre egy fő konténert (szemantikai jelentésre figyeljen).
11. A fő konténer fix szélességű legyen fentről 5 egységnyire legyen a margó, a háttér színe fehér legyen, és sarkai legyenek lekerekítve.
12. A fő konténert ossza fel mobilon 12-12, tablet nézettől pedig 6-6 oszloposra.
13. Az első blokkban helyezzen el egy konténert aminek a paddingját minden oldalrü 3 egységre állítja be.
14. Ebbe a konténerbe hozzon létre egy címsor 2-t a megfelelő szöveggel.
15. A címsor 2 alatt hozza létre a 2 db bekezdést a minta szöveggel. Az első bekezdésben a kávézás szavakat helyezze el egy-egy span tag közé.
16. A második blokkba hozzon létre egy konténert aminek a paddingját minden oldalról 5 egységnyire állítja be. Helyezzen ebbe a konténerbe a megfelelő képet. A kép folyékony legyen és sarkait kerekítse le.
17. A main konténer alatt hozzon létre egy szekciót. A szekció fix szélességű legyen a háttér színe fehér, a sarkai lekerekítettek és fentről 5 egységnyi margója legyen.
18. Minden nézetben 12 oszlopot foglaljon el.
19. Helyezzen el benn egy reszponzív táblázatot, a reszponzivitásért felelős konténernek állítsa a padding értékét minden oldalról 3 egységre.
20. Készítse el a címsor 2 a megfelelő szöveggel.
21. A címsor2 alatt hozza létre a táblázatot aminek 5 sora és 4 oszlopa van, beleértve a táblázat címsorát is.
22. A táblázatnak warning színe legyen zebra csíkos, és ha az egeret sorok felett mozgatom akkor változzon meg a sor színe.
23. Az utolsó oszlopban található részletek megtekintése gomb a <https://kave.hu> weboldalt nyissa meg új lapon, a linket álcázza gombnak ami körvonalazott és a warning színt veszi fel.
24. Az előző szekció alatt hozzon létre még egy szekciót ami fix szélességű és a felső margója 5 egységnyire van beállítva.
25. A konténerbe közvetlen helyezzen elegy címsor 2-t a megfelelő szöveggel és igazítsa középre a szöveget, valamint adja hozzá a „kinalat” egyedi azonosítót.
26. A címsor 2 alatt ossza fel a konténert mobilon 12-12-12-12, tablet nézetben 6-6-6-6, és asztali nézetben pedig 3-3-3-3 oszloposra.
27. Mindegyik blokkban helyezzen el egy-egy képes kártyát a megfelelő kártya címmel és leírással.
28. A kártyán szereplő linkek 100% szélesek legyenek és a warning színt állítsa be neki.
29. Készítsen még egy szekciót az előbbi alá, aminek fix szélessége legyen és fentről 5 egységnyi margót állítson be neki.
30. Ossza fel a szekciót mobilon 12-12-12, tablet nézettől pedig 4-4-4 oszloposra.
31. Az első blokkban helyezzen el egy konténert aminek a háttér színét fehérre álltja, a padding értékét 3 egységnyire, a szöveget pedig középre igazítsa.
32. Helyezze el benne a megfelelő címsor 2-t és alatta pedig egy rendezetlen listát amelyet a bootstrap alapformázással állítson be.
33. A második blokkban szintén helyezzen el egy konténert aminek a háttér színét fehérre álltja, a padding értékét 3 egységnyire, a szöveget pedig középre igazítsa.
34. Készítsen el egy címsor2-t a megfelelő szöveggel alatta pedig a minta szöveget vastag betűvel formázza meg amihez a megfelelő html taget válassza ki.
35. A harmadik blokkban szintén hozzon létre egy konténert aminek a háttér színét fehérre álltja, a padding értékét 3 egységnyire, a szöveget pedig középre igazítsa.
36. Készítsen egy címsor 2 a minta alapján alatta pedig helyezze el szintén a minta alpaján a szöveget melyet html tag használatával dölt betűsre formáz meg.
37. Hozzon létre egy lábléc konténert az előző szekció konténer alatt, figyeljen a szemantikai jelentésre. A lábléc konténer folyékony legyen a betű színét állítsa fehérre, a hátteret alap feketére (dark), és a felső margót 5 egységre állítsa be.
38. Hozzon létre egy fix szélességű konténert a footer konténerbe.
39. Ossza fel mobilon 12-12-12, tablet nézetben pedig 4-4-4 arányra.
40. Az első konténerben helyezzen el egy konténert aminek a paddingját 3 egységre állítja, a szöveget pedig mobil nézetben középre, még tablet nézettől balra rendezi. A megfelelő szöveget illessze be.
41. A második (középső) konténerbe szintén helyezzen el egy konténert, amelyet középre igazít és a paddingot minden oldalról 2 egységre állítja. Helyezze el a szöveget, és a © jelzést html entitással hozza létre.
42. A harmadik blokkba hozzon létre egy konténert, mobil nézetben igazítsa a szöveget középre, tablet nézettől pedig jobbra, valamint állítsa be a paddingot 3 egységre minden oldalról. Illessze be a megfelelő szöveget.
43. Ellenőrizze munkáját!
44. A weboldalt ellenőrizd a **https://validator.w3.org/** oldalon! Az eredményről készítsen pillanatképet, amelyet mentsen el **indexValidalas** néven!
45. A stíluslapot ellenőrizze **https://jigsaw.w3.org/css-validator/** oldalon! Az eredményről készítsen pillanatképet és mentse el **st**y**leValidalas** néven!