A feladat során a League Of Legends játék weboldalát kell elkészítenie reszponzív módon. A weboldal elkészítése során Boostrap (rövidítve BS) keretrendszert kell használnia. Ha nincs külön feltüntetve a feladat leírás során, hogy css-t használjon, akkor a BS osztályt kell használnia. Három képernyőképre kell optimalizálnia a weboldalt Asztali (lg), Tablet (md) és mobil. A forrás fájlokat az alábbi elérési úton találja: *Info/\_HTML\_/4\_LOL/\_forras*  
Hozzon létre egy mappár a saját meghajtóján és másolja bele a \_forras mappa tartalmát.  
Az *Info/\_HTML\_/4\_LOL/\_leiras* mappában megtalálja a kész weboldal mind a három nézetét, valamint a wireframe és grides változatokat, valamint a szovegezes.txt fájlt amiben a weboldal szövege található meg. Ha a leírás során nincs megadva valamilyen érték, akkor ezek a képek legyenek az iránymutatóak. Nyissa meg a mappát a VS Code szerkesztőprogramban és végezze el az alábbi utasításokat:

Blokk 1 - fejléc

1. Állítsa be a weboldal nyelvezetét magyarra
2. Állítsa be a weblap címét League Of Legends –re.
3. Hozza létre a style.css fájlt és linkelje a weboldalhoz
4. Állítsa be a weboldal háttérszínét a BS light színre.
5. Hozza létre a fejlécet (figyeljen a szemantikai jelentésre!) amely egy folyékony elem legyen
6. A folyékony elembe egy fix konténert tegyen
7. A konténerben Mobilon, Tableten és Asztali nézetben is egyaránt egy 12 egységű col legyen.
8. A colban helyezzen el egy divet aminek állítsa be a paddingot felülről 5 egységre, lentről szintén 5 egységre és helyezze középre a tartalmat.
9. Illesszen be a lol-logo.png képet ebbe a divbe. Adja hozzá a BS folyékony kép osztályát, és állítsa be az alternatív szöveget, valamit a kép címét.
10. A kép alá hozzon létre egy Címsor 1-et aminek a Hősök Ligája szöveget tegye. A címsor színét állítsa be fehér színűre.

Blokk 2 – Főtartalom

1. Hozzon létre egy fix szélességű konténert (figyeljen a szemantikai jelentésre, ez lesz az oldal fő tartalma)
2. A felosztás a képernyőkön mobilon: 12-12, asztali (lg): 7-5
3. A bal oldali részben hozzon létre egy divet, aminek állítsa be a paddingot minden oldalról 4 egységre. A felső margót 5 egységre. Adja hozzá a myBorder nevű egyedi osztályt.
4. A myBorder nevű osztályra hivatkozzon a style.css fájlban és állítsa be keretet 1px vastagra, folytonos vonalra, és #aaa színűre.
5. A divben helyezzen el egy Címsor2 szöveget: Általános tudnivalók
6. A címsor alá készítsen egy bekezdést a megfelelő szöveggel.
7. Formázza az „úgynevezett” szót aláhúzottra, a „láthatatlan” szót vastag betűsre, az utolsó mondatot pedig dőlt betűsre.s
8. A jobb oldali részbe hasonló módon készítsen egy divet (padding, margin, myBorder)
9. Készítsen egy táblázatot ebbe a részbe, figylejen, hogy a táblázat megjelenése mobil nézetben is megfelelően jelenjen meg, és ne tolja el az oldalt!
10. Címsor 2-be adja a következő szöveget: Toplista
11. A címsor alá egy táblázatot hozzon létre aminek 3 oszlopa van és 5 sora van (oszlopcímmel együtt)
12. A táblázat az alábbiak szerint formázza: kisebb tábla legyen, ha egy sorra ráhúzzuk az egeret változzon meg a színe, és zebra csíkos legyen.
13. A táblázat alatt megjelenő link új lapon nyíljon meg.

Blokk 3 – Kártya szakasz

1. Hozzon létre egy fix szélességű konténert (figyeljen a szemantikai jelentésre, ez lesz az oldalnak egy szekciója)
2. Ossza fel a következő arányokban: Mobilon:12-12-12-12, Tableten (md): 6-6-6-6,  
   Asztalin (lg): 3-3-3-3
3. Mindegyik részbe egy kártyát tegyen. A kártyákhoz adjon hozzá egy egyedi myCard nevű osztályt melyhez rendeljen a style.css-ben egy minimum magasság 500px tulajdonságot.
4. A kártya képét top-ra állítsa
5. A linkeket álcázza gombnak, és mindegyik gombnak a megfelelő színt válassza ahogy a képeken szerepel (danger, primary, success, warning). A linkeknek nem kell sehova mutatnia.

Blokk 4- Lábléc

1. Hozzon létre egy folyékony szélességű konténert (figyeljen a szemantikai jelentésre, ez lesz az oldal lábléce)
2. A folyékony konténerbe helyezzen egy fix szélességű konténert.
3. A konténerben Mobilon, Tableten és Asztali nézetben is egyaránt egy 12 egységű col legyen.
4. A col tartalmát helyezze középre, a szöveg színét fehérre, a padding felső részét 5 egységre és a padding alsó részét is 5 egységre
5. A lábléc tartalmánál a copyright © jelzést entitással oldja meg!

Az elkészült kódot validálja (https://validator.w3.org/), és készítsen róla képernyőképet! A képernyőképet az index.html fájl mellé mentse el!