**Gyakorló feladat**

Az Ön feladata egy egyszerű, de reszponzív weboldal elkészítése lesz. Az elkészítéskor törekedjen, hogy az alapvázat (és amit lehet) a Bootstrap (rövidítve BS) keretrendszer segítségével valósítsa meg. Az elkészítés során a Mobile First szemléletet alkalmazza. A mobil nézeten kívül, még egy asztali nézetet kell elkészítenie (md). Az oldal szövegezését a forrásfájlokban találja szoveg.txt fájlban. A forrásban továbbá megtalálja az asztali (md) és a mobil nézet képét, illetve a wireframe-t.

1. Hozzon létre a saját meghajtóján egy mappát, aminek a saját nevét adja.
2. Másolja át a szükséges forrásfájlokat a létrehozott mappába a következő helyről:  
   Info(hálóza)/\_HTML\_/Gyakorlas/TRAVEL
3. Nyissa meg a mappát a Visual Studio Code programmal.
4. Módosítsa a nyelvezetet magyarra, lapcímet pedig a *Travel* szóra.
5. Illessze be a megfelelő helyre a BS linket.
6. Hozza létre a style.css fájlt és csatolja megfelelően.
7. Állítsa be a teljes weboldalra kiterjedő betűstílust: *Georgia, "Times New Roman", Times, serif*
8. Állítsa be a háttérszínt BS szürke (light) színűre.

A weboldal felépítése 6db blokkból áll.

1. **Blokk**
   1. Készítse el a megfelelő konténert és helyezze el a minta alapján a szöveget
   2. Készítsen egy saját css osztályt *myHeader* néven adja hozzá a konténerhez, majd hivatkozzon rá a *style.css*-ben és állítsa be a következő tulajdonságokat hozzá:
      1. állítsa be a háttér képet yacht.png
      2. minimum *magasság 400px*
      3. a *háttér pozíciót fentre-középre*
   3. A belső térközt fentről és lentről 5 egységre állítsa
   4. Az első sor felirata h1-es címsor, illetve a dislaplay 1-es osztályt valamint a vastag betűs BS osztályt adja hozzá.
   5. A második sor egy bekezdés és display 5-ös BS osztályt kell hozzá adnia.
   6. A gomboknak minden oldalról a margója 2-es egység, lekerekített szélű (rounded-pill), nagyobb mint az átlag gomb, színeket tekintve a bal oldalo primary a jobb oldali light.
2. **Blokk**
   1. Ez a konténert jelölje szemantikailag fő (main) konténernek.
   2. Az egész konténer fentről 5 egységnyi margóra legyen.
   3. A konténerben 2 **sor (row)** van. Az első sor felosztása asztali és mobilon egyaránt 12. A második sor mobilon 12-12 asztalin (md) 6-6 felosztású. Az első sorban 2 **szövegsor** található. Az első szövegsor h2-es címsor, display 3-as BS osztállyal és vastag betűs BS osztállyal. A második szövegsor egy bekezdés vastag betűs BS osztállyal. A második sor bal és jobb oldali szövegezése egyaránt secondary betűszín és 5 egységnyi alsó margója van.
3. **Blokk**
   1. A konténer felosztása mobilon: 12-12-12-12 asztalin 6-6-6-6.
   2. A képek folyékonyak.
   3. A befoglaló konténernek állítsa 0-ra a belső térközét, hogy ne legyen távolság a képek között.
   4. A képeknek legyen megegyező alternatív szövege és felirata (Yacht1, Yacht2, Yacht3, Yacht 4).
4. **Blokk**
   1. A konténeren belül a felosztás a következő: Mobilon: 12-12-12, Asztalin: 4-4-4
   2. Kártyákat használjon!
   3. A kártyák felső margója 5 egység, a felső-belső térköz 4 egység.
   4. A kártya tartalma középre van rendezve.
   5. A képek svg formátumúak a kódját megtalálja a szoveg.txt fájlban.
   6. Használjon kártya testet és láblécet.
   7. A betű színe a kártyákon (link is): #22a3ab
   8. A linkeknek nem kell sehova mutatnia
5. **Blokk**
   1. A konténer felosztása mobil és asztali nézeten is 12 oszlopot foglal magába
   2. Figyeljen, hogy a táblázat reszponzívan jelenjen meg (csuszka!)
   3. A táblázat színe light, zebra csíkos, ha egy sor felé húzom az egeret akkor pedig megváltozik a színe.
   4. A táblázatnak 5 sora van beleértve a táblázat első sorát, ami a fejléc.
   5. A táblázatnak 5 oszlopa van.
6. **Blokk**
   1. Azt a konténert jelölje szemantikailag láblécnek (footer)
   2. A felső margó 5 egység
   3. A háttér szín dark
   4. A betű színe fehér
   5. Mobilon és asztali nézeten is egyaránt 12 oszlopot foglal magába
   6. A belső-felső térköz 5 egységnyi
   7. A „másolásvédelem” jelet html kóddal jelenítse meg (entitás)